**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 23.12.2022, ora 08.00 – 24.12.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 24.12.2022, ora 07.00**

**RÂURI**

Debitele au fost în creştere ca urmare a precipitațiilor căzute în interval, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur şi Lăpuş.

Pe celelalte râuri, debitele au fost relativ staționare, exceptând cele din bazinul Mureşului şi cursul superior al Prutului, unde au fost în uşoară scădere.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Siret (exceptând cursul superior al Sucevei, Moldovei și bazinul superior și mijlociu al Bistriței), Prut (exceptând cursul superior), bazinele superioare ale Argeşului şi Ialomiței, pe cursul mijlociu al Crasnei, în bazinul inferior al Oltului şi râurile din Dobrogea, unde au valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Tazlău,Bârlad și Jijia.

Formațiunile de gheață (gheață la maluri, pod de gheață şi năboi) au fost în uşoară restrângere şi diminuare.

**Este în vigoare Atenționarea Hidrologică nr. 84 din 23.12.2022.**

Debitele vor fi în creştere ca urmare a precipitațiilor căzute în interval, celor prognozate, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur, Lăpuş şi în bazinele superioare ale Crasnei, Barcăului, Crişului Repede şi Crişului Negru şi doar datorită cedării apei din stratul de zăpadă pe cursul superior şi mijlociu al Buzăului.

Pe celelalte râuri, debitele vor fi relativ staționare.

Formațiunile de gheață (gheață la maluri, pod de gheață şi năboi) vor fi în ușoară diminuare și restrângere.

Sunt posibile scurgeri importante pe versanți, torenți şi pâraie, viituri rapide pe râurile mici cu posibile efecte de inundații locale şi creșteri de debite şi niveluri cu posibile depăşiri ale **COTELOR DE ATENȚIE**, ca urmare a precipitațiilor prognozate, cedării apei din stratul de zăpadă şi propagării, pe râurile din bazinele hidrografice: Tisa (intrarea în țară), Vişeu, Iza, Tur şi Lăpuş.

**Se menține în vigoare Atenționarea Hidrologică nr. 84 din 23.12.2022.**

**DUNĂRE**

Debitul la intrarea în țară (secțiunea Baziaș) în intervalul 23 – 24.12.2022 a fost în scădere, având valoarea de 7400 m3/s, peste media multianuală a lunii decembrie (5200 m3/s).

În aval de Porțile de Fier debitele au fost în scădere pe sectorul Gruia – Zimnicea și în creștere pe sectorul Giurgiu – Tulcea.

Debitul la intrarea în țară (secțiunea Baziaș) va fi în scădere (7300 m3/s).

În aval de Porțile de Fier debitele vor fi în scădere pe sectorul Gruia – Oltenița şi în creștere pe sectorul Călărași – Tulcea.

**2.** **Situația meteorologică în intervalul 23.12.2022, ora 08.00 – 24.12.2022, ora 06.00**

**ÎN ŢARĂ**

În marea lor majoritate valorile termice diurne au fost mai ridicate decât cele normale datei, iar local în nord-est și zonele submontane au caracterizat o vreme deosebit de caldă (s-au înregistrat abateri pozitive de 9...10 grade). În regiunile intracarpatice vremea a fost închisă, iar pe arii relativ extinse, temporar plouat slab. La munte, la altitudini de peste 1800 m, au fost precipitații sub formă de ninsoare. În celelalte regiuni, în prima parte a zilei și din nou spre sfârșitul intervalului, a fost nebulozitate stratiformă și local ceață asociată cu totul izolat și trecător cu burniță, iar în restul timpului, cerul a fost degajat. Vântul a suflat slab și moderat, cu ușoare intensificări pe crestele montane. Este strat de zăpadă doar local în zona înaltă de munte și măsura -*în platformele stațiilor meteorologice*- până la 35...38 cm în Munții Călimani și Bucegi. Temperaturile maxime s-au încadrat între -1 grade la Galați, Brăila, Tecuci și Bârlad și 13 grade la Pitești, Curtea de Argeș, Rădăuți, Câmpina și Oravița. La ora 06 erau temperaturi cuprinse între -4 grade la Buzău, Grivița, Bârlad, Negrești, Râmnicu Sărat, Vaslui, Sfântu Gheorghe (CV) și Ianca și 9 grade la Oravița.

**Observații** - începând de ieri de la ora 06 au fost în vigoare 15 atenționări cod galben pentru fenomene meteorologice periculoase imediate, 7 emise de către SRPV Bacău, 5 emise de către CNPM pentru Muntenia și 3 emise de către SRPV Constanța.

**LA BUCUREŞTI**

Vremea s-a încălzit față de ziua precedentă. Cerul a prezentat înnorări în prima parte a intervalului, și din nou spre sfârșitul acestuia, iar în restul timpului a fost degajat. Vântul a suflat în general slab. Temperatura maximă a fost de 5 grade la Afumați și Băneasa și 6 grade la Filaret, iar la ora 06 se înregistrau -2 grade la Afumați și Băneasa și 0 grade la Filaret.

**3. Prognoza meteorologică în intervalul 24.12.2022, ora 08.00–25.12.2022, ora 08.00**

**ÎN ŢARĂ**

Valorile de temperatură se vor situa peste cele normale în ultima decadă a lunii decembrie, cu precădere în vestul țării. Cerul va avea înnorări și temporar va ploua în general slab, ziua local în jumătatea de nord a țării și pe alocuri în rest, iar noaptea izolat, îndeosebi în centru, nord și est. La munte, la altitudini mari vor fi ninsori și lapoviță. Vântul va sufla slab și moderat, cu intensificări în zona înaltă a Carpaților Meridionali și de Curbură, unde rafalele vor fi de peste 80...100 km/h. Temperaturile maxime se vor încadra în general între 4 și 12 grade, iar cele minime între -2 și 6 grade. Local va fi ceață, în primele ore ale intervalului în sud și sud-est, iar noaptea cu precădere în vest și nord-vest.

**LA BUCUREŞTI**

Cerul va avea înnorări și trecător ziua va ploua slab. Vântul va sufla slab și moderat. Temperatura maximă va fi de 3...4 grade, iar cea minimă de 0...1 grad. În primele ore ale intervalului va fi ceață.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 22.12.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Valoarea-limită zilnică (50 µg/m3) pentru indicatorul particule in suspensie cu diametrul sub 10 microni (PM10) a fost depășită la stațiile: B-27,CJ-4,CJ-2,CJ-3,MM-1,SM-1,BV-6,MS-2,MS-1,AB-2,AR-2,CS-4,BT-1,BC-1,SV-1,DB-2 și PH-1.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare